राधा-गोविंद की 108 कलश के साथ की गई प्राण-प्रतिष्ठा
कमारीगोड़ामें आयोजित सात दिवसीय श्रीश्री राधा-गोविंद जिऊ का विग्रह स्थापना प्राण-प्रतिष्ठा महोत्सव के तीसरे दिन बुधवार को विभिन्न धार्मिक कार्यक्रम का आयोजन किया गया। सुबह 10 बजे स्टील फैक्ट्री परिसर स्थित श्री श्याम वाटिका से 108 कलश के साथ कलश यात्रा निकाली गई। कीर्तन मंडली रंग-बिरंगे झंडा के साथ निकली कलश यात्रा बिरसा चौक होते हुए कमारीगोड़ा पहुंच कर समाप्त हुई। इसके बाद जलाभिषेक, गोपाल नाम जाप, गीतापाठ, हवन प्राण-प्रतिष्ठा पश्चिम बंगाल से आए पुजारी गौरपंडा देव शर्मा, कृष्ण केशव आनंद आदि द्वारा विधि-विधान से पूजा अर्चना कर किया गया। शाम 7 बजे महाआरती के बाद सुंदरकांड पाठ का आयोजन किया गया। इसके बाद रात 10 बजे से चौबीस प्रहर अखंड राधा गोविंद नाम संकीर्तन का गंधाधिवास शुरू हुआ। समारोह में काफी संख्या में क्षेत्र के लोग जुटे थे। मौके पर आयोजन कमेटी के अध्यक्ष गौतम दास, उपाध्यक्ष अरुप रतन राय, सचिव काशीनाथ धल, कोषाध्यक्ष तापस दास, मुख्य उपदेष्टा निर्मल कुमार दास, हाबलु दास, मनोज दास, अशोक पति, अरविंद दास, राम दास, गोपाल दास आदि मौजूद थे।
गुरुवार को सुबह 4.30बजेमंगल आरती, ब्रह्म मुहूर्त से नाम आरंभ, सुबह 8.00बजेबालक भोग अराधना, दोपहर 12.30बजेअन्य भोग, शाम 7.00बजेसंध्या आरती आदि।
{कीर्तन मंडली रंग-बिरंगे झंडों के साथ यात्रा में शामिल हुए लोग हुआ गीता पाठ और हवन
सुंदरकांड का पाठ करते भक्तवृंद।
कलश यात्रा में शामिल भक्त।
hin_Deva hin_Deva hin_Deva hin_Deva hin_Deva awa_Deva